Linnalan kauppakoulu

Linnalan kauppakoulu, vuosina 1905–1939 Viipurissa toiminut yksityinen kauppakoulu, on yksi sotia edeltävän ajan pitkäikäisimmistä yksityisistä kauppakouluista. Koulun nimenä oli aluksi Viipurin kauppakoulu; alkuaikoina koululla on saattanut olla haaraosastoja Käkisalmessa, Lappeenrannassa ja Savonlinnassa. Koulun perustaja ja pitkäaikainen johtaja Lars Ivar Öhmann (16. huhtikuuta 1877 Juustila - 13. toukokuuta 1938 Viipuri)  muutti vuoden 1909 lopussa nimensä Lauri Ivar Linnalaksi, minkä jälkeen koulun nimeksi vakiintui Linnalan kauppakoulu vuoteen 1925 mennessä.  L.I. Linnala toimi myös kirjanpidon tuntiopettajana Viipurin reaalilyseossa vuosina 1909 – 1914. Vuoden 1920 alusta lähtien hän otti uudelleen käyttöön alkuperäisen nimensä Lars Ivar Öhmann.Ilmoitus, 5.1.1920. Suomen Virallinen Lehti

Koulun toimitilat sijaitsivat aluksi Brahenkatu 16:ssa, myöhemmin Maununkatu 11:ssä.  Ilmoituksista voi päätellä, että koulussa järjestettiin parista kuukaudesta puoleen vuoteen kestäviä kursseja sekä päivä- että iltaopetuksena. 

On epäselvää, mitä Linnalan kauppakoulun arkistolle tapahtui sotien jälkeen. Arkistolaitoksen kokoelmista tai Leningradin Oblastin valtiollisessa arkistossa Viipurissa säilytettävien asiakirjojen luetteloista Linnalan kauppakoulun arkistoa ei löydy.

Linnalan kauppakoulun käyneitä ovat mm. Henrik BerkánTuderman-suvun sukutaulut  ja kirjailija Terttu Eskelinen (o.s. Elo). Kevään 1926 kurssin oppilaista ja opettajista on valokuva eräässä sukukirjassa.Kukkonen, Kirsti: Ja taas muutettiin, s. 31. Seinäjoki 2019 [omakustanne]. .

Lähteet

Luokka:Viipurin oppilaitokset
Luokka:Kaupan alan koulutus